Det mislykkede forsøg på at erobre Port Moresby og nederlaget ved Midway betød at japanernes base på Tulagi ikke havde effektiv beskyttelse fra andre japanske baser. Tulagi lå fire timers flyvning fra Rabaul, som var den nærmeste japanske base.<ref>Frank, ''Guadalcanal'', pp. 17, 194–213.</ref> Den 7. august 1942 gik 11.000 amerikanske marinesoldater i land på Guadalcanal og 3.000 marinesoldater blev landsat på Tulagi og omliggende øer.<ref>Frank, ''Guadalcanal'', p. 51, and Morison, ''Struggle for Guadalcanal'', p. 15.</ref> De japanske tropper på Tulagi og de omkringliggende øer var kraftigt i undertal, og blev dræbt næsten til sidste mand i [[Slaget om Tulagi og Gavutu-Tanambogo]] mens de amerikanske marinesoldater på Guadalcanal erobrede [[Honiara International Airport|flyvepladsen ved Lunga Point]] uden at møde større modstand.<ref>Frank, ''Guadalcanal'', pp. 61–62, 79–81.</ref> Således startede [[slaget om Guadalcanal]] som bestod af en række land- og søslag mellem allierede og japanske styrker, der blev udkæmet i de følgende seks måneder – og som sammen med [[felttoget på Ny Guinea]] kom til at afslutte de japanske forsøg på at sikre kejserrigets sydflanke i Stillehavet.
Historie